«#Cloud_VivaCell-MTS-ի գործարկումը մեր թվային ռազմավարության իրագործման ծրագրի հերթական քայլն է: Ընկերությունն աստիճանաբար ընդլայնում է իր գործունեության ոլորտները՝ դուրս գալով բջջային եւ ֆիքսված ծառայությունների շրջանակներից դեպի ավելի նոր՝ ամպային, մեծ տվյալների (Big Data), ֆինանսական եւ բանկային ծառայությունների, իրերի ինտերնետի (IoT), համակարգերի ինտեգրման եւ այլ բնագավառներ: ՎիվաՍել-ՄՏՍ-ի կողմից առաջարկվող կորպորատիվ ամպային ծառայությունները մեծ, փոքր եւ միջին ընկերություններին թույլ են տալիս ստեղծել, կատարելագործել եւ իրականացնել ծրագրեր՝ շարունակական արդիականացում պահանջող ենթակառուցվածքներ ստեղծելու փոխարեն բարելավելով սեփական գործարար դիրքերը: Ակնհայտ տնտեսական խնայողությունները, ինչպես նաեւ ամպային կառավարման ճկունությունն ու պարզությունը, որոնք առաջարկում է ՎիվաՍել-ՄՏՍ-ը, մեծապես կօգնեն ձեռնարկություններին՝ ձեռք բերել մրցակցային առավելություններ եւ բարձրացնել արդյունավետությունը»,- նշել է ՎիվաՍել-ՄՏՍ ընկերության գլխավոր տնօրեն Ռալֆ Յիրիկյանը: